CELEX: 62011TN0637
Language: hu
Date: 2011-12-15 00:00:00
Title: T-637/11. sz. ügy: 2011. december 15-én benyújtott kereset — Euris Consult kontra Parlament

4.2.2012   
            
            
               HU
            
            
               Az Európai Unió Hivatalos Lapja
            
            
               C 32/41
            
         2011. december 15-én benyújtott kereset — Euris Consult kontra Parlament
   (T-637/11. sz. ügy)
   2012/C 32/82
   Az eljárás nyelve: angol
   
      Felek
   
   
      Felperes: Euris Consult Ltd (Floriana, Máltai Köztársaság) (képviselő: F. Moyse ügyvéd)
   
      Alperes: Európai Parlament
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Parlament Fordítási Főigazgatóságának az MT/2011/EU számú, máltai nyelvre történő fordítási szolgáltatások nyújtására irányuló közbeszerzési eljárásában hozott határozatát, amelyben az ajánlatok felbontásakor a titkosság megsértése miatt elutasította a felperes által benyújtott ajánlatot;
            
         
               —
            
            
               az alperest kötelezze az eljárás költségeinek viselésére, beleértve a felperes költségeit is;
            
         
               —
            
            
               állapítsa meg, hogy a felperes kártérítést követelhet a vitatott határozattal okozott károk megtérítése érdekében.
            
         
      Jogalapok és fontosabb érvek
   
   Keresete alátámasztása érdekében a felperes öt jogalapra hivatkozik.
   
               1.
            
            
               Az első jogalapot
               
                           —
                        
                        
                           a költségvetési rendelet 98. cikke (1) bekezdésének, a végrehajtási rendelet 143. cikkének és az MT/2011/EU ajánlati felhívás 2.4. pontjának megsértésére, és ezért az EUMSZ 277. cikk szerinti alkalmazhatatlansági kifogásra alapítja;
                        
                     
         
               2.
            
            
               A második jogalapot
               
                           —
                        
                        
                           az arányosság elvének megsértésére alapítja;
                        
                     
         
               3.
            
            
               A harmadik jogalapot
               
                           —
                        
                        
                           az egyenlő bánásmód elvének megsértésére alapítja;
                        
                     
         
               4.
            
            
               A negyedik jogalapot
               
                           —
                        
                        
                           az Európai Unió Alapjogi Chartája 41. cikkének megsértésére alapítja, mivel az ajánlatkérő nem hallgatta meg a felperest a vitatott határozat elfogadása előtt;
                        
                     
         
               5.
            
            
               Az ötödik jogalapot
               
                           —
                        
                        
                           a vitatott határozat elégtelen indokolására alapítja.